
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. ΦΟΑΛου 1137 

21 Δεκεμβρίου 1995 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 38897 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του εγκεκριμένου 

σχεδίου του Δήμου Ρόδου (Ν, Δωδεκανήσων) επί των 

οδών Διμυλιάς, Θεσσαλονίκης και Κατταβιάς, Ο.Τ. 

366. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν, 2300/1995 «Μεταφορά συντε¬ 
λεστή δόμησης και άλλες διατάξεις» (Α' 69) και ειδικότερα 
τα άρθρα 2, 4, 5, 15, 16, 17, 18 και 21 (παρ. 6 και 7). 

2) Τις διατάξεις της παρ. 1 (εδ. ιδ.) του άρθρου 23 του Ν. 
1558/1985 «Κυβέρνηση κάι Κυβερνητικά Όργανα» (Α' 
137). 

3) Τις από 9.9.1993 (αρ. πρωτ- 34677/93) από 
5.6.1995 (αρ. πρωτ. 34009/95) αιτήσεις των Αναστασίου 
Ατσίδη του Γεωργίου και Χριστίνας, συζ. Αναστασίου 
Ατσίδη. 

4) Τις από 10.9.93 (αρ. πρωτ. 34743/93), από 
17.12.1993 (αρ. πρωτ. 38239/93), από 27.9.1995 (αρ. 
πρωτ. 38897/95) αιτήσεις του Ιωάννη Νικολιδάκη ο 
οποίος ενεργεί ως πληρεξούσιος της Δέσποινας Δαλιάνη - 
Κουντοϋρη δυνάμει του 8414/2.8.1993 πληρεξουσίου 
του Συμβολαιογράφου Ρόδου Δημήτρη Γιώρτσου. 

5) Την 177/6.7.1995 σύμφωνη γνωμοδότηση του Κε¬ 
ντρικού Συμβουλίου Χωροταξίας, Οικισμού και Περιβάλλο¬ 
ντος, αποφασίζουμε: 

Αρθρο 1 

1) Εγκρίνεται η πραγματοποίηση μέρους της μεταφο¬ 
ράς συντελεστή δόμησης που εγκρίθηκε με το από 12-9/ 
20.10.1992 Π.Δ/γμα (Δ' 1071) από το βαρυνάμενο ακί¬ 
νητο που βρίσκεται εντός του εγκεκριμένου σχεδίου του 
Δήμου Ρόδου (Ν. Δωδεκανήσου) επί των οδών Βασιλίσσης 
Σοφίας και Αμερικής αρ. 20-22 σε ωφελούμενο ακίνητο 
που βρίσκεται εντός του εγκεκριμένου σχεδίου του Δήμου 
Ρόδου (Ν. Δωδεκανήσου) επί των οδών Διμυλιάς, Θεσσα¬ 
λονίκης και Κατταβιάς, Ο.Τ. 366. 

2) Τα ειδικότερα στοιχεία του βαρυνομένου ακινήτου εί¬ 
ναι τα εξής: 


α) θέση ακινήτου: οδός Βασιλίσσης Σοφίας και Αμερι¬ 
κής αρ. 20-22, Δήμος Ρόδου (Ν. Δωδεκανήσου) επί του 
οποίου υφίσιαται κτίριο το οποίο έχει χαρακτηρισθεί ως 
διατηρητέο. 

β) Επιφάνεια ακινήτου: 796,42 τ.μ. 
γ). Συντελεστής δόμησής: 2,00. 
δ) Ποσοστό επιτρεπόμενης κάλυψης οικοπέδου: 70%. 
ε) Αξία ανά τ.μ. γης: 256.256,00 δρχ. και συντελεστής 
εμπορικότητας 4,60 σύμφωνα με διατάξεις εδαφίου α της 
παρ. 7 του άρθρου 21 του Ν. 2300/1995. 

στ) Γ ια το βαρυνόμενο ακίνητο έχουν εκδοθεί οι 6382/ 
13.12.1993 και 7650/19.7.1993 σχετικοί ονομαστικοί τί¬ 
τλοι δικαιώματος μεταφοράς συντελεστή δόμησης για 
20,169 τ.μ. ισογείου και 80,293 τ.μ. ορόφων αντίστοιχα 
υπέρ της Δέσποινας Κουντούρη-Δαλιάνη, κυρίας του βα¬ 
ρυνομένου ακινήτου και δικαιούχου της μεταφοράς συ¬ 
ντελεστή δόμησης. 

3) Τα ειδικότερα στοιχεία του ωφελουμένου ακινήτου 
του οποίου οι όροι δόμησης αναφέρονται στο τσπογρα- 
φικό διάγραμμα σε κλίμακα 1:500 που θεωρήθηκε από το 
τμήμα Πολεοδομίας και Πολεοδομικών Εφαρμογών Ρό¬ 
δου της Νομαρχίας Ρόδου στις 7.4.1995 είναι τα εξής: 

, α) θέση ακινήτου: οδός Διμυλιάς, Θεσσαλονίκης και 
Κατταβιάς, Δήμος Ρόδου (Ν. Δωδεκανήσου) Ο.Τ. 366, 
όπως αυτό φαίνεται με τα στοιχεία ΑΒΓΔΕΖΑ στο σχετικό 
πρωτότυπο τοπογραφικό διάγραμμα σε κλίμακα 1:500 
που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 38897/1995 πράξη 
του και που αντίτυπό του σε φωτοσμίκρυνση δημοσιεύεται 
με την παρούσα απόφαση. Στο ακίνητο αυτό έχουν ανε- 
γερθεί κτίρια Α', Β' και Γ’ σύμφωνα με τις 524/1992, 72/ 
1993 και 226/1993 οικοδομικές άδειες αντίστοιχα, 
β) Επιφάνεια ακινήτου: 2088,70. 
γ) Συντελεστής Δόμησης: 0,80. 
δ) Ποσοστό επιτρεπόμενης κάλυψης οικοπέδου: 50% 
σύμφωνα με την ΧΟΠ/ΕΠΑ 25/22.3.1994 απόφαση του 
Νομάρχη Δωδεκανήσου (Δ' 403/26.4.1994). Υφιστάμενη 
σύμφωνα με οικοδομικές άδειες 44,40%. 
ε) Μέγιστο επιτρεπόμενο ύψος: 15,00 μ. 
στ) Συνολική επιτρεπόμενη επιφάνεια δόμησης: 
2088,70 χ 0,80 = 1670,96 τ.μ. 
ζ) Απόσταση (Δ): 4,50 μ. για ύψος 15,00 μ, 
η) Χρήση: Γενική κατοικία. 

θ) Αξία ανά τ.μ. γης 16.957,50 δρχ. και συντελεστής 

εμπορικότητας 1,50 σύμφωνα με διατάξεις εδαφίου α της 
παρ. 7 του άρθρου 21 του Ν. 2300/1995. 

») Για το ωφελούμενο αυτό ακίνητο έχει υποβληθεί πλή¬ 
ρης μελέτη στην αρμόδια κεντρική υπηρεσία πριν από τις 
30.5.1994 και συντρέχουν οι προϋποθέσεις των παρ. 2 
και 3 της ενότητας Α του άρθρου 4 του Ν. 2300/1995 
σύμφωνα με το 2928/23.5.1995 έγγραφο του τμήματος 
Πολεοδομίας και Πολεοδομικών Εφαρμογών Ρόδου της 
Νομαρχίας Δωδεκανήσου. 

ια) Γ ια το ωφελούμενο αυτό ακίνητο υφίσταται δικαίωμα 
πραγματοποίησης μεταφοράς συντελεστή δόμησης υπέρ 
των Αναστάσιου Ατσίδη του Γεωργίου και της Ελπίδας και 
Χριστίνας, συζύγου Αναστάσιου Ατσίδη το γένος Στυλια¬ 
νού Ζανεττίδη σύμφωνα με το 8331/8.7.1993 συμβόλαιο 
του συμβολαιογράφου Ρόδου Δημήτρη Γιώρτοου. 

4) Τα ειδικότερα στοιχεία της πραγματοποίησης της με¬ 
ταφοράς συντελεστή δόμησης είναι τα εξής: 

Η συνολική δομήσιμη επιφάνεια η οποία εγκρίνεται να 
δομηθεί στο ωφελούμενο ακίνητο επιπλέον αυτής που 
επιτρέπεται σύμφωνα με τους όρους δόμησης που ισχύ¬ 
ουν στην περιοχή είναι 872,55 τ.μ. στο κτίριο Γ' που κατα- 
νέμονται σε 23,36 τ.μ. στο ισόγειο 215,83 τ.μ. στον Α' 
όροφο 216,68 τ.μ. στο Β’ όροφο, και 216,68 τ.μ. στο Γ 
όροφο, και αντιστοιχεί σε 20,169 τ.μ. ισογείου και 
80,2826 τ.μ. ορόφων από το περιγραφόμενο στην παρά¬ 
γραφο 2 βαρυνόμενο ακίνητο. 

5) Τα ειδικότερα στοιχεία του ωφελούμενου ακινήτου 
μετά την έγκριση πραγματοποίησης μεταφοράς συντελε¬ 
στή δόμησης είναι τα εξής: 

α) Θέση ακινήτου: οδός Διμυλιάς, Θεσσαλονίκης και 
Κατταβιάς, Δήμος Ρόδου (Ν. Δωδεκανήσου) Ο.Τ. 366. 

β) Επιφάνεια ακινήτου: 2088,70. 

γ”) Συντελεστής δόμησης: 1,13. 

δ) Ποσοστό επιτρεπόμενης -κάλυψης οικοπέδου: 
44,40%. 

ε) Μέγιστο επιτρεπόμενο ύψος: 14,55 μ. και ειδικά στο 
κτίριο Γ' όπου γίνεται η μεταφορά συντελεστή δόμησης 
13,00 μ. 

στ) Συνολική δομήσιμη επιφάνεια: 2.343,51 τ.μ. 

ζ) Τηρούμενη απόσταση (Δ): 4,50 μ. 

η) Χρήση: Γενική κατοικία. 

θ) θέσεις στάθμευσης: Απαιτούνται έξι (6) θέσεις που 
εξασφαλίζονται στην πυλωτή του Β' κτιρίου του ακινήτου. 

ι) Η ανέγερση του κτιρίου στο ωφελούμενο ακίνητο πρέ¬ 


πει να γίνει σύμφωνα με το διάγραμμα κάλυψης σε κλί¬ 
μακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 38897/ 
1995 πράξη του και που αντίτυπο του σε φωτοσμίκρυνση 
δημοσιεύεται με την παρούσα απόφαση. 

6) Πριν από την χορήγηση της οικοδομικής άδειας στο 
ωφελούμενο ακίνητο πρέπει: 

α) Να προσκομισθούν στην αρμόδια περιφερειακή υπη¬ 
ρεσία από τους ενδιαφερόμενους πιστοποιητικά από τα 
αρμόδια υποθηκοφυλακεία ότι η παρούσα απόφαση ση¬ 
μειώθηκε στο περιθώριο των οικείων μερίδων του βαρύ νο¬ 
μέ νου και του ωψελουμένου ακινήτου και βεβαίωση της 
αρμόδιας κεντρικής υπηρεσίας ότι ακυρώθηκαν οι ονομα¬ 
στικοί τίτλοι δικαιώματος μεταφοράς συντελεστή δόμη¬ 
σης 6382 και 7650. 

β) Να διαπιστωθεί από την αρμόδια περιφερειακή υπη¬ 
ρεσία ότι η παρούσα απόφαση καταχωρήθηκε στο βιβλίο 
που τηρείται για το Δήμο Ρόδου σύμφωνα με την παρά¬ 
γραφο 7 της 32913/10.5.1995 απόφασης του Υπουργού 
Περιβάλλοντος, Χωροταξίας και Δημοσίων Έργων (Δ' 
341/18.5.1995). 

γ) Να ελεγχθεί από την αρμόδια περιφερειακή υπηρεσία 
ότι η πραγματοποίηση μεταφοράς συντελεστή δόμησης 
που εγκρίνεται με την παρούσα απόφαση είναι εντός των 
ορίων του 10% του συνόλου των δομησίμων επιφανειών 
που προκύπτει κατά προσέγγιση από την εφαρμογή των 
ισχυόντων συντελεστών δόμησης εντός του ρυμοτομικού 
σχεδίου του Δήμου Ρόδου. 

Άρθρο 2 

Ακυρώνονται οι 6382/1993 και 7650/1995 ονομαστι¬ 
κοί τίτλοι δικαιώματος μεταφοράς συντελεστή δόμησης 
στο σύνολό τους. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 1995 

Ο ΥΠΟΥΡΓΟΣ 

ΚΟΣΤΑΣ ΛΑΛΙΩΤΗΣ 




4 Λμττ«ττι »»ΡίΛι <β> I Ι.μ. 1 15^ 

